**BOSNA I HERCEGOVINA**

**FEDERACIJA BOSNE I HERCEGOVINE**

**KANTON SREDIŠNJA BOSNA / SREDNJOBOSANSKI KANTON**

**TRAVNIK**



**MINISTARSTVO OBRAZOVANJA,**

**ZNANOSTI, MLADIH, KULTURE I ŠPORTA**

**MINISTARSTVO OBRAZOVANJA,**

**NAUKE, MLADIH, KULTURE I SPORTA**

**CENTRAL BOSNIA CANTON**

**MINISTRY OF EDUCATION,**

**SCIENCE, YOUTH, CULTURE AND SPORTS**

Travnik, Stanična 43., Tel./faks.: 030/511-214, 030/518-675, [www.mozks-ksb.ba](http://www.mozks-ksb.ba), e-mail: [minobsbk@bih.net.ba](mailto:minobsbk@bih.net.ba), mozks@sbk-ksb.gov.ba

Broj:05-11-107sl/2021

Datum: 26.04.2021.godine

**PREDMET**: **Poziv za upis u Registar – športskim klubovima, športskim**

**savezima, udrugama iz oblasti športa i športskim stručnim**

**djelatnicima koji do sada nisu podnijeli prijavu**

Pozivaju se udruge iz oblasti športa da dostave prijavu s traženom dokumentacijom za upis u Registar športskih klubova i športskih saveza, kao i športski stručni djelatnici za upis u Registar športskih stručnih djelatnika (u daljem tekstu :Registar), koji vodi Ministarstvo obrazovanja, znanosti, mladih, kulture i športa Kantona Središnja Bosna (u daljem tekstu: Ministarstvo).

Na temelju članka 19. Zakona o športu („Službene novine Kantona Središnja Bosna“, broj 8/05 i 3/10) i Pravilnika o sadržaju i načinu vođenja Registra športskih klubova, športskih saveza i Registra športskih stručnih djelatnika („Službene novine Kantona Središnja Bosna“, broj 6/16), osim upisa u Registar nadležnih organa uprave (Ministarstva pravosuđa i uprave i organa sudskih vlasti), isti su dužni podnijeti prijavu za upis u Registar koji vodi Ministarstvo.

Športski klubovi, športski savezi i udruge iz oblasti športa dostavljaju Ministarstvu prijavu za upis u Registar na **Obrascu** **broj 1** uz koji se prilaže dokumentacija navedena u istom obrascu.

Upis promjena ili brisanje iz Registra dostavlja se na **Obrascu broj 2** (odnosi se na športske klubove, športske saveze i udruge iz oblasti športa) uz koji se prilaže dokumentacija navedena na istom obrascu.

Športski stručni djelatnici podnose Ministarstvu zahtjev za upis u Registar na **Obrascu broj 3** (i za upis promjena ili brisanja iz Registra) uz koji se prilaže dokumentacija navedena u istom obrascu.

**Obrasci broj 1, 2 i 3** - prijave za upis, upis promjena ili brisanja iz Registra su dostupni na web stranici Ministarstva: **www.mozks-ksb.ba**.

Pristojba za upis u Registar udruga iz oblasti športa i Registar športskih stručnih djelatnika se plaća u iznosu od **50,00 KM**, a sukladno s člankom 24. tarifnim brojem 48. točka 1. Zakona o izmjenama i dopunama Zakona o kantonalnim administrativnim pristojbama („Službene novine Kantona Središnja Bosna“, broj 5/12).

**Podaci u nalogu za uplatu**:

Svrha doznake:

* „Pristojba za upis u Registar udruga iz oblasti športa“

(ukoliko se upisuje športski klub, športski savez ili udruga iz oblasti športa)

* „Pristojba za upis u Registar športskih stručnih djelatnika“

(ukoliko se upisuje športski stručni djelatnik)

Primatelj: Vlada KSB

Račun primatelja: 3380002205003005 (UniCredit Banka)

Vrsta prihoda: 722121

Općina: 091(Travnik)

Proračunska organizacija: 1701001

Poziv na broj: 0000000000

Prijave s traženom dokumentacijom potrebno je dostaviti putem pošte ili osobno na adresu:

Kanton Središnja Bosna

Ministarstvo obrazovanja, znanosti, mladih, kulture i športa

Stanična 43

72270 Travnik